virtuaalipubi

Virtuaali[|pubi], mikä toiveiden täyttymys. En ole käyttänyt tavallisten pubien palveluita vuosikausiin. Jätin pubielämän taakseni perustettuani perheen ja saatuani astman vaivoikseni. Tupakan savu ei enää pubikävijöitä haittaa, mutta pubiin lähtemistä estää nykyisin se, että minun pitää olla paikalla reaaliajassa kotona, enkä jaksa valvoa kovinkaan myöhään. Silti kaipaan pubielämän sosiaalista puolta ja nauttisin siitä mielelläni äiti-ihmiselle ystävälliseen vuorokauden aikaan. Lisäksi arvostaisin kovasti sitä, ettei virtuaalijuomista tule reaaliaikaista vireystilan laskua seuraavana päivänä.